་རིགས་ལྔའོ། །བདུད་ནི་བདུད་རིགས་བདུན་ཅུ་རྩ་
གཉིས་སོ། །དེ་ནས་ཕྱག་བཞི་ནི་དགོད་པ་དང་ལྟ་བ་དང་ལག་བཅངས་དང་གཉིས་འཁྱུད་པ་
རྣམ་པར་དག་པའོ། །ཞལ་བཅུ་དྲུག་ནི་དཀར་ཆ་བཅུ་དྲུག་གོ །བཅུ་བདུན་པ་ནི་རྩ་བར་ཡིད་
རྣམ་པར་དག་པའོ། །ཆོས་ཆོས་ཅན་གྱི་སྐྱེ་བ་ནི་རྟེན་འབྲེལ་སྣ་ཚོགས་པའོ། །རྡོ་རྗེ་འཆང་གི་ས་
ནི་ལྷན་ཅིག་སྐྱེས་པ་མཐར་ཐུག་པའི་དགའ་བ་བཞིའོ། །མཉམ་པ་ནི་སྤྲོས་པ་དང་བྲལ་བའི་ཡུལ་
ཡིན་ཕྱིར་རོ། །རྣམ་འཕྲུལ་རྒྱས་པ་སྤྲུལ་བ་རིགས་བཞི་སྟོན་པའོ། །མཐའ་བཞི་ཞི་ཡོད་མེད་ལ་
125

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སོགས་པ་སྤྲོས་པའི་མཐའ་བཞིའོ། །རིམ་བཞིན་སྦྱར་ཞེས་པ་ནི་དཀྱིལ་འཁོར་དང་བོའི་རྩིག་པ་
རླུང་གཉིས་དང་། གཉིས་པའི་སྐུ་གསུམ་དང་། གསུམ་པའི་དགའ་བ་བཞི་དང་། ལྔ་བའི་རྩིག་
པ་ཡེ་ཤེས་ལྔ་དག་པའོ་ཞེས་པའོ། །གསལ་མི་གསལ་ནི་ཆོས་ཅན་དང་ཆོས་ཉིད་དོ། །ཁུ་ཚུར་ནི་
གཡོན་པ་སྟེ་རྣམ་རྒྱལ་ལས་ཆུ་བླངས་ནས་སྔགས་ནི་འཆད་མ་ཁད་པའོ། །དེའི་ནི་སློབ་མའི་འོ། །
གུས་པས་དབང་སྐུར་བ་ནི་སྔོན་བྱུང་ངོ་། །རྗེས་མཐུན་ནི་ད་ལྟ་དེ་ལྟར་གྱུར་པའོ། །མཚན་མ་ནི་
ཕྱག་མཚན་ཏེ་རྡོ་རྗེ་དྲིལ་བུའོ། །སྔགས་ནི་སངས་རྒྱས་ཀུན་གྱི་ཞེས་སོགས་སོ། །ཤེས་རབ་ཐབས་
ནི་བྱང་ཆུབ་ཀྱི་སེམས་དཀར་དམར་རོ། །ཕྱག་རྒྱ་བཞིའི་མན་ངག་ནི་བཤད་ཟིན་ཏོ། །ཕྲེང་བ་
སོགས་གཟུང་བ་ནི་བཟླས་པའི་ལུང་ནོད་པའོ། །འདི་ནི་ཞེས་པ་ལ་སོགས་པའི་དོན་ནི་བཤད་
ཟིན་ཏོ། །རིག་པའི་ཆོ་ག་ཞེས་པ་ནི་རིག་པའི་དབང་གཙོ་བོར་གྱུར་པ་རྡོ་རྗེ་ཞི་བའི་དབང་གི་ཆོ་
ག་མདོར་བསྡུས་པའོ། །
:
འཆད་པར་འགྱུར་བ་ནི་དེ་ནས་སློབ་མ་སྟེ། པད་ཟླ་ལ་གནས་བསམ་པར་བྱ། །དེ་ནས་
རང་ལྷའི་རྣལ་འབྱོར་གྱིས། །བྱིན་གྱིས་བརླབས་པ་ལ་སོགས་གང་། །ཞེས་སློབ་མ་དང་དབང་
རྫས་པད་ཟླའི་སྟེང་དུ་རང་ལྷའི་རྣལ་འབྱོར་གྱིས་ལྷར་སྐྱེད་པ་ལ་སོགས་པའོ། །གདན་པདྨ་ཞེས་
པ་ནི་སྐབས་འདིར་སློབ་མ་ལྷར་བསྐྱེད་པའི་གདན་པདྨ་ཙམ་མདོར་བསྡུས་པའོ། །རྡོ་རྗེ་ཁྲོ་བོའི་
དབང་གི་ཆོ་ག་ནི་དེ་ནས་བདག་པོའི་ཞེས་པ་ལ་སོགས་པ་སྟེ། འཆད་པར་འགྱུར་བའི་གསོལ་བ་
གདབ་པའི་ཆོ་ག་ནི། བདག་མིང་རྡོ་རྗེ་ཆེ་གེ་མོ་ཞེས་པ་ནས། དབང་བསྐུར་དོན་དུ་གསོལ་བ་
འདེབས། ཅེས་པའི་བར་རོ། །རང་ལྷའི་བསྟན་ནི། བདག་དང་སློབ་མ་དང་དབང་རྫས་རྣམས་
ཀྱི་སྐབས་སུ་བབས་པའི་ལྷ་རང་གི་ཏིང་ངེ་འཛིན་ཏོ། །བྱིན་གྱིས་བརླབ་པ་ནི། ལྷ་སོ་སོར་བསྐྱེད་
པའོ། །སོགས་པས་ནི་ཡེ་ཤེས་ས་སྤྱན་དྲང་བ་དང་། དབང་བསྐུར་བ་དང་། རྒྱས་གདབ་པ་ལ་
126

༄༅། །བཅོམ་ལྡན་འདས་མཁའ་འགྲོ་རྒྱ་མཚོའི་དཀྱིལ་ཆོག་སོགས་བཞུགས་སོ། །
སོག་པ་བསྡུས་སོ། །དེ་བཞིན་ནི་དེ་ལྟར་བྱས་ནས་སོ། །སྔོན་དུ་ཞེས་པ་ནི་ཆུ་དབང་ཉིད། དབང་
གཞན་གྱི་སྔོན་དུའོ། །དེ་སྔགས་ནི་གཙོ་བའི་སྔགས་སོ། །རང་སྔགས་ནི་ཅོད་པན་གྱི་དབང་གི་ཚེ་
ཡང་གཙོ་བོའི་སྔགས་སམ། ཡང་བཛྲ་རཏྣ་ཞེས་པ་ལ་སོགས་པའོ། །མགོ་བོ་ནི་སློབ་མའི་འོ། །རྡོ་
རྗེ་ནི་ཁྲ་བོའི་འོ། །སྔོན་བཞིན་དུ་ནི་ཞི་བའི་དབང་གི་ཆོ་ག་བཞིན་ནོ། །འདོད་ཆགས་ནི་སེམ
ཅན་གྱི་དོན་ལ་ཆགས་པའི་སྙིང་རྗེའོ། །ཁྲོ་བ་ནི་གདུག་པ་རྣམས་གསོད་པར་བྱེད་པའོ། །རྡོ་རྗེ་
ནི་ཡེ་ཤེས་ཀྱིའོ། །རྣལ་འབྱོར་ནི་ཆོས་ཐམ་ཅད་རོ་གཅིག་ཏུ་སྦྱོར་བའོ། །མཁའ་འགྲོ་ནི་ཆོས་ཉིད་
ཀྱི་མཁའ་ལ་སྤྱོད་པའམ་མཁའ་འགྲོའི་ངོ་བོ་ཡིན་པའི་ཕྱིར་རོ། བདག་པོ་ནི་རྡོ་རྗེ་སློབ་དཔོན་
ཏེ། རྡོ་རྗེ་ཆེ་དང་དྲིལ་བུ་ཆེ། །ཟུངས་ཤིག་རྡོ་རྗེར་བྱིན་གྱིས་རློབས། །དེ་རིང་རྡོ་རྗེ་སློབ་དཔོན་
འགྱུར། །ཞེས་པ་ལྟར་རྡོ་རྗེ་སློབ་དཔོན་བདག་པོའི་དབང་མདོར་བསྡུས་པའོ། །གཞན་རྣམས་ནི་
བཤད་ཟིན་ཏོ། །རྡོ་རྗེ་ཁྲོ་བོའི་བདག་གི་ཆོ་ག་བསྡུས་པའོ། །
དབང་གི་ཆོ་ག་འབྲིང་བོ་ལ་དང་བོར་འཇུག་པ་ནི། % དེ་ནས་ཞེས་པ་ལ་སོགས་པ་སྟེ།
མཆོད་པ་ནི་དཀྱིལ་འཁོར་ལའོ། །མདོར་བསྡུས་བླངས་པ་ནི། སྔགས་ཙམ་གྱིས་བདག་འཇུག་
བླངས་པའམ། ཡང་ན་སྔར་བཤད་པའི་ཞི་བའི་ཆོ་ག་བདག་འཇུག་བླངས་པའོ། །དེ་ནས་སློབ་མ་
བཞུགས་པ་ལ་མདོར་བསྟན་པ་ནི་ཐོག་མར་ཞེས་པ་ལ་སོགས་པའོ། །དེ་ཉིད་རྒྱས་པར་བཤད་པ་
ནི་དེའི་རིམ་པ་ཞེས་པ་ལ་སོགས་པའོ། །དེ་ཡང་གཞན་རྣམས་ཞི་བའི་ཆོ་ག་བསྡུས་པར་བཤད་པ་
དང་འདྲ་བ་ལ་ཁྱད་པར། དཀོན་མཆོག་གསུམ་ལ་བདག་སྐྱབས་མཆི། །ཞེས་པ་ལ་སོགས་པ་
ནས་སངས་རྒྱས་བྱང་ཆུབ་ཡིད་ཀྱིས་གཟུང་། །ཞེས་པའི་བར་ལན་གསུམ་བྱས་ཏེ། ཧེ་རུ་ཀར་
སྐྱེད་པ་ལ་སོགས་པ་དང་། མྲྀ་སརྦ་ཡོ་ག་ཀ་ཡ། ཞེས་པ་ལ་སོགས་པས་མེ་ཏོག་ལེན་དུ་བཅུག་
ནས། ཨཿ ཁཾ་ཞེས་པ་ལ་སོགས་པས་གཞག་པར་བྱའོ། །དཔའ་བོའི་དབང་ཕྱུག་ནི་མཁའ་འགྲོ་
127

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ། .ingt.
a
དཀྱིལ་འཁོར་ལའོ།
རྒྱ་མཚོའོ། །པྲ་བི་ཤྱ་སོགས་ནི་བཤད་ཟིན་ཏོ། །ཕྱག་བྱེད་པ་ནི་བླ་མ་ལའོ། །རོལ་པ་ནི་སྒེག་པའི་
འོ། །དགའ་བར་སྐོར་བ་ནི་གཏོང་ངོ༌། །དེ་ལྟར་ཕྱག་བྱ་བ་ནི་ལྷ་ལའོ། །སྐོར་བ་ལན་གསུམ་ནི་
།འདོད་ཆགས་ཆེན་པོ་ཞེས་པ་ལ་སོགས་པའི་དོན་ནི་བཤད་ཟིན་ཏོ། །
སྙིང་ག་ནི་སློབ་མའིའོ། །རྗེས་སུ་བྱེད་པ་ནི་དམར་པོའོ། །རྟགས་ཅན་ནི་བླ་མའོ། །དེ་
བརྗོད་ནི་ཨའོ། །ཡི་གེ་བརྒྱ་བ་ནི་དེའི་ཡན་ལག་གོ །པ་ར་མ་ཞེས་བྱ་བ་ལ་སོགས་པ་ནི་བཤད་
ཟིན་ཏོ། །ཕྲེང་བ་བཅིང་བ་སོགས་ནི། མིང་གི་དབང་གི་བར་རོ། །ཧེ་རུ་ཀ་དཔལ་ཞེས་སོགས་ནི།
གཞུ་ཅུང་ཟད་འཁྲུགས་སུ་བཤད་པ་སྟེ། མན་ངག་མེད་པར་རང་དགར་འཇུག་པ་དགག་པའི་
ཕྱིར་རོ། །དེས་ན་མིང་དབང་གི་མཐར་རྗེས་གནང་བྱའོ། །གང་གིས་ན་འདི་ལྟར་གསེར་ལ་སོགས་
པའི་ཐུར་མ་ཞེས་པ་ལ་སོགས་པའི་སྐབས་སུ་འཆད་པར་འགྱུར་བའི་ཆོ་གའོ། །གང་ལ་ན། སློབ་
མ་རིག་མ་དང་བཅས་པ་ལའོ། །རང་གི་འདོད་པ་ནི་ཡི་དམ་གྱི་ལྷའི་དཀྱིལ་འཁོར་རོ། །ཉེར་སྤྱད་
ནི་ཚོགས་ཀྱི་འཁོར་ལོའོ། །དམ་ཚིག་གསུམ་ལ་སོགས་པ་ནི་བཤད་ཟིན་ཏོ། །གསང་མཆོག་དམ་
ཚིག་ནི་དམ་ཚིག་གསུམ་པོ་དེ་ཉིད་དོ། །བསམ་པ་ནི་ལྷའི་རྣལ་འབྱོར་གྱིས་འདོད་ཡོན་སྤྱད་པའི་
ཕན་ཡོན་ནོ། །དངོས་གྲུབ་ཀུན་དབང་གི་འབྲུས་རྡོ་རྗེ་འཆང་ངོ༌། །གང་གིས་ནི་དམ་ཚིག་གིས་སོ། །
ཐམས་ཅད་ནི་སངས་རྒྱས་ཀུན་ཏོ། །དེ་ནས་ལུང་བསྟན་དང་། ཡང་གི་སྒྲས་དབུགས་དབྱུང་དང་།
རྟུལ་ཞུགས་རྣམས་མདོར་བསྡུས་ཏེ་བྱའོ། །ཉེར་གནས་ཉིད་ནི་བླ་མའི་མདུན་དུ་གནས་པའོ། །
དགོད་པ་ལ་སོགས་པ་ནི་ལྟ་བ་དང་། ལག་བཅངས་བསྡུས་སོ། །དགའ་བ་ནི་ཡིད་ཀྱི་ཚོར་བ་སིམ་
པའོ། །རོ་ནི་དེ་ཉིད་ལ་ཞེན་པ་རྗེས་སུ་ཞུགས་པའོ། །བདེ་བ་ནི་ལུས་ཀྱི་ཚོར་བ་སིམ་པའོ། །བདེ་
བ་ཤར་བ་ནི་ཐིག་ལེ་གཡོས་པའོ། །བདེ་གཤེགས་ནི་སློབ་དཔོན་ནོ། །སྐུལ་བ་ནི་དབང་བསྐུར་
དུ་གསོལ་ཅེས་པའོ། །གཞན་ནི་བཤད་ཟིན་ཏོ། །རྡོ་རྗེ་ལས་ནི་སློབ་དཔོན་གྱིའོ། །ཁར་ནི་སློབ་
128

།བཅོམ་ལྡན་འདས་མཁའ་འགྲོ་རྒྱ་མ
ལ་ཆོག་སོགས་བཞུགས་སོ། །
མའི་འོ། །རྡོ་རྗེ་ཡེ་ཤེས་ནི་མི་ཤིགས་པའི་ཐིག་ལེར་མོས་པ་ཀུན་དའོ། །དེས་ཀྱང་དགུག་པ་ནི་
སློབ་མས་ཕྱག་རྒྱའི་པདྨ་ལས་སོ། །ཀྱང་ནི་སྔར་བྱིན་པར་མ་ཟད་པའོ། །ཡང་ན་ཤེས་རབ་ཡེ་ཤེས་
དབང་སོགས་དང་། ཞེས་པ་སྐབས་འདིར་འབྲེལ་ཏེ། དེས་ཀྱང་དགུག་པ་ནི། སློབ་མས་ཀྱང་
རིག་མ་དགུག་པའོ། །ཤིན་ཏུ་གསང་ཆེན་དབང་སྐུར་ནི་ཤེས་རབ་ཡེ་ཤེ་ཀྱི་དབང་སྟེ་དེ་ཡང་
སློབ་མ་ཡབ་ཡུམ་
མདོར་བསྡུས་ཞེས་པ་དང་སྦྱར་བས་ན་ཞི་བའི་དབང་དུ་བཤད་པ་ལྟར།
གཉིས་ཀྱི་མཁའ་བསང་བྱིན་གྱིས་བརླབས་ཏེ་སྙོམས་པར་འཇུག་པས་འཛག་མེད་ཀྱི་བདེ་བ་
ཡུན་རིང་དུ་བསྒོམས་པའོ། །རྡོ་རྗེ་དྲིལ་སྒྲོག་པ་ནི་སློབ་དཔོན་གྱིས་སོ། །མཆོག་ཏུ་དགའ་བ་ནི་
ཧ་ཧ་ཞེས་བཞད་པའོ། །དགའ་བའི་གཟུགས་ནི་ཀུན་དའོ། །བདེ་བྱེད་ཀྱི་མཆོག་དགའ་འོ། །
རྟོག་པ་ཙམ་གྱིས་བརྟག་བྱ་ལ་མིང་གིས་བཏགས་པ་སྟེ་བཅོས་མ་ཙམ་ཡིནནོ། །ཆགས་བྲལ་ནི་
དགའ་བྲལ་ལོ། །དེ་གཉིས་ཙམ་ནི་མཆོག་ཏུ་གྱུར་ཀྱང་སྲིད་པའི་རྩེ་མོའི་ཐབས་ཡིན་གྱི་ཐར་པ་
དངོས་སུ་སྟེར་བ་མ་ཡིན་ནོ། །ཀུན་ཏུ་རྟོག་པ་དང་བཅས་པའི་ཕྱིར་རོ། །རྣམ་པར་རྟོག་པ་འཕྲོ་བ་
སྤངས་པའི་གཟུགས་ནི་བརྟག་པ་དང་བྲལ་རྣམ་པ་ཀུན་གྱི་མཆོག་དང་ལྡན་པའི་ཕྱག་རྒྱ་ཆེན
མོའི་སྐུ་སྟེ། དེ་ཉིད་མྱ་ངན་ལས་འདས་པའོ། །དེས་ན་ཡུལ་ནི་རྟོག་པའི་བསམ་པ་ཞེས་གཟུང་
དང་འཛིན་པ་གཉིས་སུ་སྣང་བའི་ཡུལ་ནི་རྣམ་པར་རྟོག་པས་སྦྱར་བ་ཡིན་པས་ལས་ཀྱི་ཕྱག་རྒྱ་ལ་
སོགས་པ་གསུམ་སྤང་བར་བྱ་བ་ཡིན་ནོ། །འདི་ནི་དབང་བཞི་བའོ། །དེ་ཉིད་ནི་དེ་ཁོ་ན་ཉིད་དོ། །
མ་ཕོད་པ་ནི་ཕྱི་དང་ནང་དང་གསང་བའི་མཆོད་པ་བསྡུས་པའོ། །རྒྱུད་ཀུནནི་མ་ཡི་རྒྱུད་མན་
ཆད་མཐའ་དག་གོ །ཐ་མ་ནི་ཞི་རྒྱས་ལ་སོགས་པའོ། །མཆོག་ནི་འཕགས་པའི་སའོ། །འབྲིང་
ནི་གྲུབ་པ་ཆེན་པོ་བརྒྱད་དོ། །དེ་རྣམས་ནི་རྡོ་རྗེ་སློབ་དཔོནདུ་དབང་སྐུར་བའི་ཆོ་ག་འབྲིང་
བོའོ། །
ང་
129

བོ་དོང་པཎ་ཆེན་གྱི་གསུང་འབུམ་ཆེན་མོ། .. 6ge
ད་ནི་དབང་སྐུར་བ་རྒྱས་པ་བཤད་པར་བྱ་སྟེ། དེ་ལ་མདོར་བསྟན་པ་ནི། དེ་ལྟར་ཞེས་པ་
ལ་སོགས་པ་སྟེ། རྗེས་གནང་དབང་བསྐུར་ནི་རྗེས་གནང་གི་མཐའ་ཅན་གྱི་དབང་ངོ་། །དེ་ན་
རྒྱས་པར་བཤད་པ་ལ་གནས་ནི་དཀྱིལ་འཁོར་ལས་ཞེས་སོགས་ཏེ། ་ དེའི་ཕྱེད་ནི་སྒྲུབ་པའི་
དཀྱིལ་འཁོར་གྱིའོ། །སྒོ་ཐམས་ཅདན་ནི་སྒྲུབ་པའི་དཀྱིལ་འཁོར་གྱིའོ། །ཆོ་ག་ནི་མཁའ་འགྲོ་
ཞེས་སོགས་ཏེ། རང་བདག་ནི་རྡོ་རྗེ་སློབ་དཔོན་ནོ། །རང་རིག་ནི་རིག་མའོ། །མཆོད་པ་ནི་
གསང་མཆོད་དོ། །དེ་དང་ལྷན་ཅིག་བཟའ་བ་ནི་རིག་མ་དང་ལྷན་ཅིག་སྙོམས་པར་འཇུག་པ་སྟེ་
ཤེས་རབ་ཡེ་ཤེས་ཀྱི་མདོར་བསྟན་པའོ། །དང་བོ་ནི་རིག་མའོ། །དབང་སྐུར་བ་ནི་ཆུ་དབང་ལ་
སོགས་པའོ། །རྙོག་པ་ནི་སྒྲིབ་པའོ། །སངས་རྒྱས་ཀུན་དོན་ནི་མཛད་པའོ། །རང་ལྷ་ནི་མཁའ་
འགྲོ་རྒྱ་མཚོའོ། །པདྨ་ནི་སྔར་གྱི་སློབ་དཔོན་གྱི་གདན་གྱི་པདྨ་དེའོ། །ནུས་པ་ནི་ལྷ་རྣམས་ཀྱིས་
མངོན་སུམ་དུ་དབང་སྐུར་བ་མཐོང་བར་བྱེད་པའོ། །ལྷའི་འཁོར་ལོ་ནི་དཀྱིལ་འཁོར་དེ་ཉིད་
ཀྱིའོ། །ལྷ་རྣམས་རང་ཉིད་ནི་གཞན་ལ་ལྟོས་པ་མེད་པར་དཀྱིལ་འཁོར་གྱི་ལྷརྣམས་མངོན་སུམ་
དུ་འོང་བ་ཉིད་དོ། །མེད་ན་ཞེས་པ་ནི་དེ་ལྟར་མཐོང་བའི་ནུས་པ་མེད་ནའོ། །རང་ཉིད་ལ་དབང་
སྐུར་བ་ནི་འདིར་བདག་འཇུག་བླངས་ཏེ་ཞེས་པའོ། །མ་ཧཱ་སུ་ཁ། ཞེས་པ་ནི་སྔར་བཤད་པར་
འདུས་སོ། །དར་དཔྱངས་ལ་སོགས་པས་ནི་མིང་གི་དབང་ལ་སོགས་པ་བསྡུས་སོ། །སྔ་མ་བཞི་
ནི་བསྡུས་འབྲིང་གི་སྐབས་སུ་ཅི་རིགས་པར་བཤད་པ་བཞིན་ནོ། །སྟན་ལ་བཞག་ནས་ནི་སློབ་
མའོ། །འདི་ནི་ཞེས་སོགས་བཤད་ཟིན་ཏོ། །བདེ་བ་རྟོགས་པའི་དུས་ནི་བྱང་ཆུབ་ཀྱི་སེམས་རྡོ་
རྗེའི་ནོར་བུར་བྱོན་པའོ། །དེ་སྙིང་ནི་སློབ་མའི་འོ། །བརྟན་གཡོ་ནི་གནོད་བཅུད་དོ། །གསང་བ་
མཆོག་ནི་ལྷན་ཅིག་སྐྱེས་པའི་བདེ་བའོ། །དབང་བོ་གཉིས་སྦྱོར་བ་ནི་སློབ་མ་ཡབ་ཡུམ་གཉིས་
ཀྱིའོ། །དགའ་བཞིའི་དབྱེ་སོགས་ནི་དེ་གཉིས་ཀྱི་མིག་གྱེན་དུ་གཡོ་བ་དང་ལྕེ་རྐན་ལ་སྦྱར་གླིང་
130

༄༅། བཅོམ་ལྡན་འདས་མཁའ་འགྲོ་རྒྱ་མཚོའི་དཀྱིལ་ཆོག་སོགས་བཞུགས་སོ། །
གཞི་དབང་དུ་བསྡུས་ཏེ་འོག་རླུང་གྱེན་དུ་བསྐྱོད་པའི་འཕྲུལ་འཁོར་བྱས་པས་ལྟེ་བའི་བར་ཐིག་
ལེས་གང་བ་དགའ་བ། སྙིང་གའི་བར་གང་བ་མཆོག་དགའ། མགྲིན་པའི་བར་གང་བ་ཁྱད་
དགའ། སྤྱི་གཙུག་གིབར་གང་བ་ལྷན་ཅིག་སྐྱེས་པའི་རྡོ་རྗེ་སྟེ། དེའི་ཚེ་ཉི་ཁྲི་གཅིག་སྟོང་གི་
རླུང་འགགས་པས་སེམས་རྣམ་པར་མི་རྟོག་པ་ལ་མཉམ་པར་བཞག་གོ་ཞེས་པའི་དོན་ནོ། །བཞི་
བ་ནི་དབང་བཞི་བའོ། །མེ་ལོང་དེའི་ང་རྒྱལ་ཅན་ནི་མེ་ལོང་མེ་སྟེ་གཟུགས་རྡོ་རྗེ་མའོ། །ལེགས་
བསྟན་ནི་མེ་ལོང་དེའོ། །སྒྲ་ནི་སྒྲ་རྡོ་རྗེ་མའོ། །དྲི་ནི་རྡོ་རྗེ་མའོ། །སྙིང་ག་ནི་སློབ་མའི་འོ། །རོ་ནི་
རོ་རྡོ་རྗེ་མའོ། །མྱང་བ་ནི་སློབ་མས་སོ། །རེག་བྱ་ནི་རེག་བྱ་རྡོ་རྗེ་མའོ། །རེག་བྱས་ནི་སློབ་མས་
སོ། །ལྷག་མ་ཕལ་ཆེར་ནི་བཤད་ཟིན་ཏོ། །རྟུལ་ཞུགས་ཀྱི་མཐར་ཤེས་རབ་ཀྱི་སྒོ་ནས་ཞེས་བཤད་
པ་ནི་རིག་མའི་གསང་མཆོད་དོ། །སྤོས་སོགས་ནི་དེའི་ཚེ་ལུས་ལ་བྱུག་པའི་རྫས་སོ། །ཞུགས་
པའི་སློབ་མ་ནི་དབང་བསྐུར་བྱས་པ་དེ་རྣམས་སོ། །ཡིད་བྱུང་ནི་མྲྀ་སརྦ་བིད་སཱུ་ར། ཞེས་པ་ལ་
སོགས་པའི་མཆོད་པའོ། །སྐྱེ་བོའི་དངོས་ནི་སོ་སོའི་སྐྱེ་བོའོ། །མ་རྙེད་པ་ནི་དཀྱིལ་འཁོར་གྱི་ཡོ་
བྱད་འགའ་ཞིག་གོ །རྣལ་འབྱོར་དབང་ནི་ཏིང་ངེ་འཛིན་མི་གསལ་བའི་སྟོབས་སོ། །ཉེ་བར་
དགོངས་པ་ནི་ཡི་དམ་གྱིའོ། །ཡང་དག་བསྡུ་བྱ་ཞེས་པ་ནི་མདོར་བས